చర్మసంబంధమైన పరిస్థితి
సాధారణంగా మానవ చర్మం 4 కిలోగ్రాముల (8.8 పౌండ్లు) సరాసరి బరువుండి, శరీరం మొత్తాన్ని 2 చదరపు మీటర్ల (22 చ.అడుగులు) విస్తీర్ణాన్ని కప్పి ఉంచుతుంది. చర్మంలో పైచర్మం, అంతశ్చర్మం, మరియు చర్మము క్రింద కణజాలం అను మూడు పొరలుంటాయి. అదేవిధంగా మానవ చర్మం ప్రధానంగా 1)వెంట్రుకలు లేని చర్మం ,2) జుట్టుతో కప్పబడిన చర్మం అనే రెండు రకాలు ఉంటాయి.
కీళ్ళనొప్పులు
సొరియాసిస్ అనే చర్మ వ్యాధి బారినపడిన వారిలో ఈ సమస్య కనిపిస్తుంది. తల, మోచేయి, మోకాలు, మెడ ప్రాంతాల్లో ప్యాచ్‌ల మాదిరిగా చర్మం ఎర్రగా మారుతుంది. ఇది చేతి వేళ్లు, కాలి వేళ్ల దగ్గర విస్తరించినపుడు సొరియాటిస్ ఆర్థరైటిస్ ప్రారంభమవుతుంది. రెండు చేతులు, కాళ్లలోని జాయింటులు దీని ప్రభావానికి లోనవుతాయి. రుమటాయిడ్ ఆర్థరైటిస్ మాదిరిగానే లక్షణాలు ఉంటాయి. చేతి వేళ్లలోనూ,కాలి వేళ్లలోనూ నొప్పి, వాపు ఉంటుంది. పాదం నొప్పిగా ఉంటుంది. కొందరిలో స్పాండిలైటిస్ డెవలప్ అయి నడుంనొప్పి మొదలవుతుంది.